631-сон 08.10.2025. Ўзбекистон Республикаси Ёшлар ишлари агентлиги ҳузуридаги «Яшил ташаббуслар»ни қўллаб-қувватлаш жамғармаси тўғрисидаги низомни тасдиқлаш ҳақида
Hujjat turi: unknown | Qabul qilgan organ: unknown

Ўзбекистон Республикаси Ёшлар ишлари агентлиги ҳузуридаги «Яшил ташаббуслар»ни қўллаб-қувватлаш жамғармаси тўғрисидаги низомни тасдиқлаш ҳақида
ИЛОВА
Ўзбекистон Республикаси Ёшлар ишлари агентлиги ҳузуридаги «Яшил ташаббуслар»ни қўллаб-қувватлаш жамғармаси тўғрисида НИЗОМ
1-боб. Умумий қоидалар
2-боб. Жамғарма маблағларини шакллантириш тартиби
3-боб. Жамғарма маблағларидан фойдаланиш тартиби
4-боб. Жамғарма фаолиятини бошқариш ва унинг маблағларини тақсимлаш тартиби
5-боб. Жамғарма маблағларининг ҳисоби ва ҳисоботини юритиш тартиби
6-боб. Якунловчи қоидалар
Ўзбекистон Республикаси Вазирлар Маҳкамасининг қарори, 08.10.2025 йилдаги 631-сон
ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ
ҚАРОРИ
Ўзбекистон Республикаси Ёшлар ишлари агентлиги ҳузуридаги «Яшил ташаббуслар»ни қўллаб-қувватлаш жамғармаси тўғрисидаги низомни тасдиқлаш ҳақида
Ўзбекистон Республикаси Президентининг «Ўзбекистон Республикаси Президентининг ёшлар билан очиқ мулоқотида белгиланган вазифаларни амалга оширишга доир чора-тадбирлар тўғрисида» 2025 йил 26 мартдаги ПФ-61-сон
Фармони
ижросини таъминлаш мақсадида Вазирлар Маҳкамаси қарор қилади:
1. Ўзбекистон Республикаси Президентининг 2025 йил 26 мартдаги ПФ-61-сон
Фармонига
мувофиқ:
а) ёшларда табиатга муҳаббат ҳиссини уйғотиш, атроф-муҳитни муҳофаза қилишга қаратилган лойиҳаларни қўллаб-қувватлаш учун Ўзбекистон Республикаси Ёшлар ишлари агентлиги ҳузурида юридик шахс мақомига эга бўлмаган «Яшил ташаббуслар»ни қўллаб-қувватлаш жамғармаси ташкил этилиши белгилангани;
б) «Яшил ташаббуслар»ни қўллаб-қувватлаш жамғармаси (кейинги ўринларда — Жамғарма):
Давлат бюджетидан Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармасига ҳар йили ажратиладиган маблағлар доирасида;
халқаро молия институтлари, хорижий ҳукумат молия ташкилотлари, хорижий банклар ва бошқа халқаро молия ташкилотларининг грантлари;
жисмоний ва юридик шахсларнинг, шу жумладан, Ўзбекистон Республикаси норезидентларининг ҳомийлик хайриялари;
қонунчилик ҳужжатлари билан тақиқланмаган бошқа манбалар ҳисобидан шакллантирилиши назарда тутилгани маълумот учун қабул қилинсин.
2. Қуйидагиларни назарда тутувчи Ўзбекистон Республикаси Ёшлар ишлари агентлиги ҳузуридаги «Яшил ташаббуслар»ни қўллаб-қувватлаш жамғармаси тўғрисидаги низом
иловага
мувофиқ тасдиқлансин:
Жамғарма маблағларини шакллантириш ва улардан фойдаланиш тартиби;
Жамғарма фаолиятини бошқариш ва унинг маблағларини тақсимлаш тартиби;
Жамғарма маблағларининг ҳисоби ва ҳисоботини юритиш тартиби.
3. Ушбу қарорнинг бажарилишини назорат қилиш Ўзбекистон Республикаси Ёшлар ишлари агентлиги директори А.З. Саъдуллаев зиммасига юклансин.
Ўзбекистон Республикасининг Бош вазири А. АРИПОВ
Тошкент ш.,
2025 йил 8 октябрь,
-сон
Вазирлар Маҳкамасининг 2025 йил 8 октябрдаги 631-сон
қарорига
ИЛОВА
Ўзбекистон Республикаси Ёшлар ишлари агентлиги ҳузуридаги «Яшил ташаббуслар»ни қўллаб-қувватлаш жамғармаси тўғрисида
НИЗОМ
1-боб. Умумий қоидалар
1. Ушбу Низом Ўзбекистон Республикаси Ёшлар ишлари агентлиги (кейинги ўринларда — Агентлик) ҳузуридаги «Яшил ташаббуслар»ни қўллаб-қувватлаш жамғармаси (кейинги ўринларда — Жамғарма) маблағларини шакллантириш ва улардан фойдаланиш, Жамғарма фаолиятини бошқариш, унинг маблағларини тақсимлаш, ҳисоби ва ҳисоботини юритиш тартибини белгилайди.
2. Жамғарма Агентликнинг юридик шахс мақомига эга бўлмаган бюджетдан ташқари жамғармаси ҳисобланади.
3. Жамғарма маблағлари Агентлик марказий аппарати учун Ўзбекистон Республикаси Иқтисодиёт ва молия вазирлиги ҳузуридаги Ғазначилик хизмати қўмитасида алоҳида очиладиган шахсий ғазна ҳисобварақларида жамланади ҳамда ушбу Низомда белгиланган мақсадлар учун сарфланади.
2-боб. Жамғарма маблағларини шакллантириш тартиби
4. Жамғарма маблағлари қуйидаги манбалар ҳисобидан ҳар йили 10 млрд сўмгача миқдорда шакллантирилади:
Давлат бюджетидан Агентликнинг Ёшларга оид давлат сиёсатини қўллаб-қувватлаш жамғармасига ҳар йили ажратиладиган маблағлар доирасида;
халқаро молия институтлари, хорижий ҳукумат молия ташкилотлари, хорижий банклар ва бошқа халқаро молия ташкилотларининг грантлари;
жисмоний ва юридик шахсларнинг, шу жумладан, Ўзбекистон Республикаси норезидентларининг ҳомийлик хайриялари;
қонунчилик ҳужжатлари билан тақиқланмаган бошқа манбалар.
5. Агентликнинг Ёшларга оид давлат сиёсатини қўллаб-қувватлаш жамғармаси ҳисобидан ажратиладиган маблағлар ҳар йили 1 апрелдан кечиктирмай туширилиши лозим.
6. Жамғарманинг вақтинча бўш турган маблағлари Агентлик томонидан Ўзбекистон Республикасидаги тижорат банкларининг депозит ҳисобварақларига жойлаштирилиши мумкин ҳамда улардан олинган фоиз даромадлари ушбу Низомнинг
9-бандида
назарда тутилган мақсадларга сарфлаш учун тақсимланади.
7. Жамғарманинг жорий йилда фойдаланилмаган маблағлари кейинги йилга ўтади ҳамда ундан ушбу Низомда белгиланган тартибда фойдаланилади.
8. Агентлик Жамғармага маблағлар келиб тушишининг тўлиқлигини назорат қилади.
3-боб. Жамғарма маблағларидан фойдаланиш тартиби
9. Жамғарма маблағлари қуйидаги мақсадларга йўналтирилади:
ёшларда табиатга муҳаббат ҳиссини уйғотиш, уларнинг атроф-муҳитни муҳофаза қилишга қаратилган лойиҳаларини амалга оширишга кўмаклашиш;
ёшларнинг экологик тоза технологияларни жорий этиш, чиқиндиларни қайта ишлаш, яшил энергия манбаларидан фойдаланиш каби экологик лойиҳаларини қўллаб-қувватлаш;
ёшларда экологик маданият даражасини юксалтириш, уларни табиат ва унинг ресурсларига эҳтиёткорона муносабатда бўлиш руҳида тарбиялашга қаратилган лойиҳаларни қўллаб-қувватлаш;
мамлакатимизда экологик барқарорликни таъминлашда ёшлар иштирокини кучайтиришга қаратилган лойиҳаларни амалга ошириш;
ёшларнинг дарахт кўчатларини экиш ва парваришлаш каби экологик лойиҳаларини қўллаб-қувватлаш;
ёшлар томонидан атроф-муҳитни асраш, иқлим ўзгариши, табиий ресурслардан унумли фойдаланиш мавзуларида видеомаҳсулотлар ва анимацион мультфильмлар яратиш;
давлат ва хусусий сектор ҳамкорлигида ёшлар ўртасида энергия тежамкорлигини оширишга қаратилган танловларни ўтказишга кўмаклашиш;
ёшларнинг атроф-муҳитни ҳимоя қилиш дастурларини, жумладан, уларнинг ўрмонларни тиклаш, экологик туризмни ривожлантириш, иқлим ўзгаришига мослашиш каби тадбирларини қўллаб-қувватлаш;
ёшлар ўртасида энергия сарфини камайтиришга қаратилган эко-чорлов (челленж)лар ташкил этиш ва ушбу йўналишда веб-иловалар яратиш.
10. Жамғарма маблағларидан унинг тасдиқланган даромадлар ва харажатлар сметаси асосида фойдаланилади.
Жамғарманинг даромадлар ва харажатлари сметаси бюджет ташкилотлари учун бюджетдан ташқари маблағлар бўйича қонунчилик ҳужжатларида белгиланган тартибда тузилади, Агентлик томонидан тасдиқланади ҳамда Ўзбекистон Республикаси Иқтисодиёт ва молия вазирлигида рўйхатдан ўтказилади.
11. Жамғарманинг даромадлар ва харажатлар сметасига йил давомида Агентлик томонидан белгиланган тартибда ўзгартиришлар киритилиши мумкин.
4-боб. Жамғарма фаолиятини бошқариш ва унинг маблағларини тақсимлаш тартиби
12. Ушбу Низомнинг 9-банди
иккинчи — олтинчи хатбошиларида
назарда тутилган лойиҳалар Агентлик, Ўзбекистон Республикаси Экология, атроф-муҳитни муҳофаза қилиш ва иқлим ўзгариши вазирлиги ҳамда Инновацион ривожланиш агентлигининг қўшма қарори билан тасдиқланадиган тартиб асосида сараланади.
13. Ушбу Низомнинг 9-банди
еттинчи — ўнинчи хатбошиларида
назарда тутилган тадбирлар Агентлик ҳайъати қарорлари асосида амалга оширилади.
Агентлик ҳайъати қарорлари ижроси Агентлик директори буйруғи асосида таъминланади.
14. Агентлик ҳайъати мажлисида кўриб чиқиладиган масалаларнинг хусусиятига кўра давлат органлари ва бошқа ташкилотларнинг раҳбарлари ҳамда мутахассислари ҳам таклиф этилиши мумкин.
15. Агентлик ҳайъати мажлисида:
ҳисобот йили якуни бўйича Жамғарма маблағларининг даромадлари ва харажатлари тўғрисидаги ҳисоботлар кўриб чиқилади ва тасдиқланади;
Жамғарма маблағларидан мақсадли ва самарали фойдаланилиши назорат қилинади.
16. Агентликнинг молия-иқтисод бўлими Жамғарманинг ишчи органи ҳисобланади.
17. Ишчи орган қуйидаги функцияларни амалга оширади:
Жамғарманинг даромадлари ва харажатларининг йиллик молиявий режасини ишлаб чиқади;
даромадлар ва харажатлар сметаларини тайёрлайди, шунингдек, уларга қонунчилик ҳужжатларида белгиланган тартибда ўзгартиришлар киритади;
Жамғарма тушумларини кўпайтириш ва унинг маблағларидан самарали фойдаланиш бўйича таклифлар тайёрлайди;
Жамғарманинг тушумлар манбалари бўйича даромадлари ҳамда асосий харажатлар йўналишларига асосан ҳисобини юритади;
ҳар чорак якуни бўйича Жамғарма маблағларидан фойдаланилиши тўғрисида ҳисобот тайёрлайди ҳамда Агентлик ҳайъатига кўриб чиқиш ва тасдиқлаш учун тақдим этади.
5-боб. Жамғарма маблағларининг ҳисоби ва ҳисоботини юритиш тартиби
18. Жамғарма маблағларининг ҳисоби ва ҳисоботини юритиш ҳамда жорий хизмат кўрсатиш ишлари Агентликнинг молия-иқтисод бўлими томонидан амалга оширилади.
19. Жамғарма маблағларидан фойдаланиш бўйича ҳисоб ва ҳисоботлар Агентликнинг бюджетдан ташқари бошқа маблағларидан алоҳида юритилади.
20. Жамғарманинг даромадлар ва харажатлар сметасининг ижроси тўғрисидаги йиллик ҳисобот ҳар йили 15 мартга қадар Агентликнинг ҳайъат мажлисида тасдиқланади.
21. Агентлик Ўзбекистон Республикаси Иқтисодиёт ва молия вазирлигига Жамғарма маблағларининг ишлатилиши тўғрисида ҳар чоракда белгиланган тартибда тегишли ҳисоботларни тақдим этиб боради.
22. Жамғарма маблағларидан оқилона ва мақсадли фойдаланилиши қонунчилик ҳужжатларида белгиланган тартибда назорат қилинади.
23. Жамғарма маблағларидан тўғри ва мақсадли фойдаланиш юзасидан жавобгарлик Агентликка юкланади.
6-боб. Якунловчи қоидалар
24. Ушбу Низомни қўллашда юзага келадиган низолар қонунчилик ҳужжатларида белгиланган тартибда ҳал этилади.
25. Ушбу Низом талабларининг бузилишида айбдор бўлган шахслар қонунчилик ҳужжатларида белгиланган тартибда жавоб берадилар.
(Қонунчилик маълумотлари миллий базаси, 09.10.2025 й., 09/25/631/0913-сон)